**Ревизорски извјештај**

|  |  |
| --- | --- |
| **Назив ревизије:** | Ревизија наплате прихода у ЈУ Центар за социјални рад Прњавор |
| **Временски период обухваћен ревизијом:** | 12/09/2023 - 10/10/2023 |
| **Број ревизије:** | 13-014-404/23 |
| **Назив ревидираног субјекта/oрганизационе јединице укључене у ревидирани процес:** | ЈУ Центар за социјални рад Прњавор |
| **Вођа ревизорског тима:** | Зоран Дебељак |
| **Чланови ревизорског тима:**  | Зоран Дебељак  |
| ИЗВРШНИ РЕЗИМЕ |
| **Слободан текст** (навести кратак опис циљева и обима ревизије, најзначајнијих налаза ревизије и њима везаних ризика) |  ЈУ Центар за социјални рад Прњавор остварује одређене приходе које полаже на рачун јавних прихода градске управе, а ради се о трошковима смјештаја корисника и таксама о издатим увјерењима за издржавање. Циљ ове интерне ревизије је да се утврди начин наплате наведених прихода и да ли је исти према важећим законима.  |
| 1. УВОД  |
| * 1. **Основ за ревизију:**
 |  |
| * 1. **Предмет ревизије:**
 |  |
| **1.3. Циљеви интерне ревизије:**  | 1. Осигурати да захтјев за издавање увјерења садржи уплатницу или одговарајући документ којим је ослобођен од плаћања таксе.2. Осигурати да је износ обавезе учешћа у издржавању и трошковима смјештаја утврђен рјешењем центра за социјални рад.3. Осигурати да је покренут судски поступак извршења рјешења у случају да обвезник издржавања не извршава своју обавезу утврђену рјешењем.4. Осигурати додатни ангажман социјалних радника приликом утврђивања чињеница од којих зависи висина наплаћених прихода.  |
| **1.4. Обим интерне ревизије:**  | - Закон о социјалној заштити Републике Српске ("Службени гласник Републике Српске" број 37/2012, 90/2016, 94/2019, 42/2020 и 36/2022), - Породични закон Републике Српске ("Службени гласник Републике Српске" број 54/2002, 41/2008 и 63/2014),- Правилник о учешћу у трошковима издржавања, смјештаја у установу и збрињавања у хранитељску породицу ("Службени гласник Републике Српске" број 88/2013),- Одлука о висини учешћа грађана у трошковима одређених услуга социјалног рада ("Службени гласник општине Прњавор“ број 4/2002),- Закон о административним таксама ("Службени гласник Републике Српске" број 100/2011, 103/2011, 67/2013 и 123/2020),- предмети наплате прихода и издавања увјерења за 2023. годину |
| **1.5. Полазне информације о ревидираном подручју**:  |  На основу члана 4. Одлуке о висини учешћа грађана у трошковима одређених услуга социјалног рада дефинисано је издавање увјерења за издржавање чланова уже породице у матичној држави у сврху пореских олакшица у иностранству, гдје се налази на привременом раду, у износу од 100,00 КМ. У складу са чланом 14. тачке з) и и) Закона о административним таксама, такса се не плаћа за списе и радње у поступку за остваривање права бораца, као и за списе и радње у поступку за остваривање права породица погинулих бораца, а у сврху рјешавања социјалних, здравствених, стамбених и потреба преквалификације, доквалификације и осталог школовања.Обвезници учешћа у издржавању и учешћа у трошковима смјештаја и збрињавања су лица која су према Породичном закону обавезна давати издржавање. Приликом утврђивања обавезе учешћа у издржавању или учешћа у трошковима смјештаја и збрињавања центар за социјални рад дужан је да узме у обзир породичне прилике обвезника издржавања и способности које могу да буду од утицаја за утврђивање те могућности, као и обавезу издржавања и друге обавезе у односу на друга лица. Обавеза учешћа у издржавању или у трошковима смјештаја и збрињавања не утврђује се лицу које би извршавањем ове обавезе довело себе или своју породицу у стање социјалне потребе.За утврђивање обавезе учешћа у издржавању и трошковима смјештаја и збрињавања узимају се приходи обвезника издржавања, и то:а) мјесечна лична примања без пореза и доприноса обрачуната као просјечно примање остварено у задња три мјесеца који претходе мјесецу у коме је поднесен захтјев, односно у висини просјечних личних примања остварених у једном мјесецу или просјек остварен у два мјесеца ако нема прихода за сва три мјесеца,б) приходи од пољопривредне дјелатности у висини катастарског прихода у претходној години,в) приходи од издавања у закуп непокретне или покретне имовине,г) приходи од других имовинских права, ако се на те приходе плаћају порези ид) приходи лица која обављају дјелатност, гдје се као приход узима доходак од самосталне дјелатности у претходној години у складу са законом који уређује област пореза на доходак.У случају да обвезник издржавања не извршава своју обавезу утврђену извршним рјешењем, центар за социјални рад покреће поступак судског извршења рјешења.У току 2022. године остварени су укупни приходи у износу 45.816,23 КМ (за смјештај 33.016,23 КМ и за увјерења 12.800,00 КМ), а у току 2023. године закључно са 31.08.2023. године остварено је укупно 31.589,15 КМ прихода.  |
| **1.6. Позитивни налази**: |  Сва издата увјерења у 2023. години садрже уплатницу са рачуном јавних прихода градске управе, а уколико је странка ослобођена плаћања таксе, достављен је одговарајући документ о истом. Приликом смјештаја корисника у установу, одрађује се рјешење у којем се детаљно описује животна ситуација корисника, као и које приходе остварује и ко би га требао издржавати према Породичном закону. Један случај наплате смјештаја није прослијеђен суду из разлога што је странка, након опомене, почела уплаћивати свој дуг. |
| **1.7. Одговорности:**  |  |
| **1.8. Ограничења ревизије:**  |  |
|  |  |
| 2. НАЛАЗИ, ЗАКЉУЧЦИ И ПРЕПОРУКЕ |
| **Претходни ревизијски преглед** (спровођење препорука из претходне ревизије) |  |
| **Контролни циљ** |  Осигурати да захтјев за издавање увјерења садржи уплатницу или одговарајући документ којим је ослобођен од плаћања таксе. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 1 - У току 2022. године издата су 128 увјерења о издржавању на основу чега је остварен приход од 12.800,00 КМ, а у току 2023. године до тренутка ревидирања поднесено је 118 захтјева за издавање увјерења од чега је наплаћено 10.800,00 КМ из разлога што су у 10 захтјева подносиоци били ослобођени плаћања. Сви захтјеви за издавање увјерења у 2023. години садрже уплатницу у износу од 100,00 КМ изузев у 10 случајева јер се ради о ратним војним инвалидима или породицама погинулих бораца које су ослобођене од плаћања таксе. Сви подносиоци захтјева који су ослобођени плаћања таксе су доставили одговарајући документ којим исто доказују.  |
| **Препоруке** (корективна активност коју треба провести): |  |
| **Контролни циљ** |  Осигурати да је износ обавезе учешћа у издржавању и трошковима смјештаја утврђен рјешењем центра за социјални рад. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 2 - Приликом смјештаја корисника центра за социјални рад у установу обавезно се приступа изради рјешења у којима је детаљно образложена животна ситуација смјештеног корисника, а уколико је у том тренутку познат износ учешћа у издржавању (пензија корисника или мјесечни борачки додатак), наведени износ се наводи у рјешењу. Постојао је један случај у којем особа, приликом смјештаја у установу, није имала никаквих прихода, али је касније остварила породичну пензију на основу које је одрађено ново рјешење о продужењу боравка. У току 2022. године била су активна 11 корисника смјештаја за које су се вршиле уплате на рачун јавних прихода општине Прњавор, да би се тај број смањио на 7 корисника у 2023. години јер је преминуо одређени број корисника.  |
| **Препоруке** (корективна активност коју треба провести): |  |
| **Контролни циљ** |  Осигурати да је покренут судски поступак извршења рјешења у случају да обвезник издржавања не извршава своју обавезу утврђену рјешењем. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 3 - У првој половини 2023. године послато је обавјештење странци да није измирила дуговања поводом смјештаја корисника у установу, те да ће уколико не измири дуговања бити покренут судски поступак. Након овог обавјештења, странка је почела уплаћивати заостала дуговања и уплаћене су двије рате у јулу и августу 2023. године. |
| **Препоруке** (корективна активност коју треба провести): |  |
| **Контролни циљ** |  Осигурати додатни ангажман социјалних радника приликом утврђивања чињеница од којих зависи висина наплаћених прихода.  |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 4 - Како би радници Центра за социјални рад Прњавор што адекватније одрадили свој посао и спровели мјере за ублажавање ризика, предузима се низ активности, као што су: мјесечно праћење динамике наплате прихода, редовна комуникација са институцијама (Фонд ПИО, Пореска управа и слично), годишња ревизија предмета смјештаја, а на самом покретању процедуре смјештаја настоји се прикупити што више потребних информација о постојању и доступности сродника. |
| **Препоруке** (корективна активност коју треба провести): |  |
| **Прихваћене:** |  |
| **Коментар руководства:**  |  |
| 3. ПРИЛОЗИ  |
|  |  |
|  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | Зоран Дебељак, интерни ревизор |
|  |
| Коначан ревизорски извјештај је достављен:  |  |
| ЈУ Центар за социјални рад ПрњаворРуководилац субјекта,а/а |